# HALDEN SKIKLUBB, HOVEDSTYRET

Årsmøtet for 2013 ble avholdt på Høiås den 23. januar 2013.

FØLGENDE BLE VALGT OG HAR FUNGERT I 2013:

**Hovedstyret:**

Leder: Øivind Holt

Nestleder: Erik Hauge

Kasserer/ Økonomiansvarlig: Grete Svenningsen

Sekretær: Claus Norsted

Styremedlemmer: Pål Backstrøm

Vara medlemmer: Beate Norsted Kildebo og Runa Lien Backstrøm

Lederne av gruppene Orientering, UFO, KAG, Barneidrett, Høiåsanlegget og en fra Ski/sykkel/klatring er medlem av hovedstyret. De valgte gruppelederne har deltatt på styremøtene.

Revisorer: Ingrid Bronebakk og Bjørn Thorvik.

Vara: Hilde Brattli og Elin Katrine Hagen Tafjord.

**Høiås anleggstyre**:

Leder: Kari Lye Moum

**Orienteringsgruppa:**

Leder: Karianne Hauge

**Kart- og arrangementsgruppa (KAG):**

Leder: ingen valgt.

**Ungdomsgruppa (UFO):**

Leder: Geir Torgersen

**Barneidrettsgruppa:**

Leder: ingen valgt. Medlemmer i gruppestyret har alternert på å møte i styret

**Ski- sykkel- og klatregruppa**

Leder: Bjørn Brække (Sykkel) møter i hovedstyret på vegne av gruppa

Leder: Øystein Austerheim (Ski)

Leder: Sander Kirkebøen (Klatring)

**Valgkomité:**

Hanne Lerche Raadal, Elin Cathrine Hagen-Tafjord**,** Bård Laukvik

Representanter til Halden Idrettsråd: Øivind Holt og Grete Svenningsen.

Representanter til Østfold Orienteringskrets:, Øivind Holt, Karianne Hauge, Geir Torgersen

Representanter til Østfold Skikrets: Øystein Austerheim og Morten Andersen.

Representant til Østfold Sykkelkrets: Thor Fagereng

**I tillegg er det oppnevnt følgende utvalg:**

UNDER HOVEDSTYRET:

**Økonomi**: Grete Svenningsen, Magne Dæhlie, Jan Fremmegaard og Øivind Holt

**Sponsor**: Per Olav Andersen, Øyvind Stokseth, Morten Kildebo, Per Puck jr., Anja Wingstedt, Vidar Backstrøm, Tom Erik Sandberg og Jens Erik Mjølnerød ( leder)

UNDER HØIÅS ANLEGGSTYRET:

**Teknisk**: Leif Rugsveen, Per Kåre Moe, Tor Wøien, Pål Thowsen, Morten Holm,

**Drift**: Kirsti Norsted, Tove Hellerud, Turid Hauge, Iliana Shandurkova og Hege Næss Bjørgul.

**Uteanlegg og løyper**: Kjell Holene, Kjell Søderqvist, Jim Olaussen, Bjørn Mo, Jarle Herrebrøden, Øyvind Torp og Jon Ole Torp

**Bygninger**: Øyvind Nielsen, gubbegjengen.

**Skiløyper vinter**: Åge Wikstøl, Henry Arnfinn Vangseng, Bård Laukvik

UNDER O-GRUPPA:

**Tur-O**: Hans Kurt Karlsen, Thor Palmgren, Bård Laukvik

SELVSTENDIGE UTVALG OG FUNKSJONER:

**Idrettsmerke**: Ellen Køhn, Jorun Fagerlie

**Hjemmeside**: Marius Bjugan, Eirik Nordbrøden, Jens Erik Mjølnerød

**Styremøter**

Styret konstituerte seg i møte den 13. februar. Det har vært avholdt 11 styremøter, 1 medlemsmøte hvor kjøp av ny løypemaskin var hovedtema og 9 økonomimøter.

**Politiattester**

Ansvarlig er Pål Backstrøm med Mari Tafjord som vararepresentant

**Internasjonale- og nasjonale verv:**

Øivind Holt er leder av kontrollkomiteen i NOF og SEA for Veteran VM 2014.

Petter Thoresen har vært engasjert som landslagssjef for det norske O-landslaget fram til høsten 2013, da overtok Kenneth Buch jobben.

Jon Ole Torp satt som styremedlem i Halden Idrettsråd fram til mars 2013

**Priser**

På fjorårets årsmøtet ble klubbens Gullmerke tildelt Tore Sandvik

Grotta-prisen for 2012 ble gitt til Øivind Nielsen.

**Hafsrød - 17.mai**

17.mai ble det avholdt bekransning og minnestund ved støtta på Hafsrød. Årets tale ble holdt av Øivind Holt og vi minnet her Arne Erlandsen og Erik Olsen som falt ved Hafsrød i 1944.

**Profilering**

Halden SK utga også i 2013 en profileringsavis som vedlegg til Halden Arbeiderblad. Avisa gir et økonomisk bidrag og et fint informasjonsbidrag til hele byens befolkning.

**Avisutklipp**

Sissel Holm har hatt ansvaret for utklipp av alle reportasjer om Halden SK fra Halden Arbeiderblad.

**Bokprosjektet**

Bokprosjektet «ruller» videre. Formålet er å utgi en bok i forbindelse med vårt 125 års jubileum i 2016. En rød tråd er de ”gode” historiene opp igjennom årene. I 2013 har redaksjonskomiteen samlet inn en rekke gode historiene og vurdert alternativ publiseringsformer. Redaktør for boken er Ulrikke Andersen.

**Idrettsmerket**

Ellen Køhn og Jorun Fagerlie har også i 2013 vært ansvarlig arrangør for at våre medlemmer skal kunne ta Idrettsmerket på Høiås i forbindelse med torsdagstreningene. Totalt har 10 damer og 2 menn fra Halden Skiklubb tatt Idrettsmerket i 2013 en nedgang på 12 fra året før.

**Økonomi**

Regnskapet viser et bra overskudd også i 2013. For mer detaljert vurdering av tallmaterialet vises det til ”Kommentarer til regnskapet 2013”.

Sponsorsalget gjennomføres av sponsorgruppen. Sponsorinntektene er en blanding av tradisjonelle sponsoravtaler, skiltsalg i lysløypa og prestasjonsbonuser. Vi har en lojal sponsorgruppe. I 2013 ble det inngått avtale med Jensen og Scheele om bruk/ leie av en 9-seters buss med Halden SK profilering på sidene.

Spillemiddelregnskap for **Høiåstårnet /Klatrevegg og Damegarderoben** er blitt godkjent og penger utbetalt. På klatreveggen har det blitt utført nødvendig utskifting av klatregrepbolter som var i ferd med å ruste. Prosjektene er avsluttet i regnskapet.

I Norwegian Spring 2012 ble det nytegnet kartet Akselsås i Skjebergmarka sør-øst benyttet. Kartet er et spillemiddelprosjekt med ramme på 375.000,- godkjent i 2012, men det kom ikke med innenfor rammen som fylkeskommunen disponerte i 2012. I 2013 ble det ikke søknad innsendt av kommunen. Det er derfor søkt på nytt for 2014.

Følgende Spillemiddel prosjekter er ikke avsluttet / under arbeid:

|  |  |  |  |
| --- | --- | --- | --- |
| **Type støttemidler** | **Anlegg/aktivitet** | **Søknadsbeløp** | **Bevilget sum/avslag** |
| Spillemidler | Ny lysløype Høiåsplatået | Kr.1.715.000,- | Innvilget spillemidler 2013. Regnskap innlevert kommunen |
| Spillemidler | O-kart Bakke - Prestebakke | Kr.750.000,- | Innvilget spillemidler 2013 |
| Spillemidler | Merking Grenserittløypa | Kr 435.000,- | Godkjent i 2010. Regnskap innlevert kommunen |
| Spillemidler | O-kart Akselås - Rokke | Kr 375.000,- | Ny søknad levert høst 2013. Prioritert av kommunen |
| Spillemidler | Lysløype Asakveien | Kr 500 000 | Ikke prioritert 2013, ny søknad 2014 |
| Spillemidler | Sprint og skolekart Fredriksten |  | Søknad 2014 |

Økonomistyring

Regnskapsfører Jan Fremmegård er ansvarlig regnskapsfører i klubben. Magne Dæhlie ble i februar ansatt til føre å regnskap for hovedstyret og gruppene. I tillegg har han stått for betaling og bilagskontering i O-gruppa. Avtalen med Magne Dæhlie er forlenget for 2014 og utvidet til å håndtere bilag og betaling i UFO. Han tar også ansvar for medlemsnett og fakturering.

Arbeidet med ny kontoplan har fortsatt, sammen med etablering av et opplegg for kvartalsvis rapportering. Bruken av de standardiserte skjema for reiseregninger og utgiftsdekning har fungert bra.

**Halden Skiklubbs stiftelse** til fremme av friluftsliv, ski og orientering blant Haldens ungdom**.**

Etter initiativ av Ole og Nora Anker-Rasch ble denne stiftelsen opprettet i løpet av våren 2013. De skjenket 3 millioner kroner som stiftelseskapital fra *’Nora og Ole Anker-Raschs Stiftelse til fremme av kulturelle og ideelle formål*’.

Stiftelsens formål skal være å fremme utbredelsen av friluftsliv, orientering og skisport blant Haldens ungdom. Herunder

* tiltak med sikte på å rekruttere flere barn og unge til Halden Skiklubbs idrettsgrener
* samarbeidstiltak med skole slik at ungdom kan kombinere skole med en idrettskarriere
* stipend til lovende ungdommer og bidrag til større, egne idrettsarrangementer for ungdom
* bidrag på maks 1 million kroner til anlegg eller bygg som har tilknytning til Halden Skiklubbs anlegg på Høiås eller til andre idrettsanlegg som tilfredsstiller stiftelsens formål

Etter 10 år skal stiftelsen opphøre, og gjenværende midler deles ut i samsvar med stiftelsens formål. Både Halden SK og andre klubber kan søke om bidrag.

Styret i stiftelsen består av 4 medlemmer. De tre førstnevnte oppnevnt for hele 10-årsperioden: Arnt Edvin Andersen (leder), Christan Anker-Rasch, Ole F. Anker- Rasch og Anne Julsrud Haugen.

Et fjerde styremedlem (Anne Julsrud Haugen) oppnevnes av Halden Skiklubb for 2 år ad gangen med maks 4 års funksjonstid. Oppnevnte medlemmer kan ikke samtidig være medlem i styret i Halden Skiklubb.

*En stor takk til familien for denne muligheten til å gi barn og unge et godt tilbud til aktiviteter i skog og mark.*

**Aktivum A/S**

Halden Skiklubb har 3 styremedlemmer (av i alt 5) i Aktivum: Jens Erik Mjølnerød er styreleder, Øivind Holt (leder HSK) og Hanne Raadal er styremedlemmer.

Aktivums viktigste omsetning og inntektskilde er sykkelarrangementet Grenserittet. Halden Skiklubb er innehaver av rittet, mens den tekniske gjennomføringen er Aktivums sitt ansvar.

Gjennomføring av Grenserittet er en svært viktig inntektskilde for Halden Skiklubb og vi ønsker sterkt å bidra til å opprettholde nivået på arrangementet.

Aktivum har opprettet et eget Idrettsstipend (10.000,-) som deles ut på årsmøtet.

Thor Fagereng er daglig leder av Aktivum. Det er 4 ansatte i selskapet.

**Hytta**

Driften av hytta ivaretas av Hytte og anleggsstyret, det vises til gruppas egen rapport.

Oppussingen av ”dame-rommet” i 2 etasje har blitt fullført og nye møbler anskaffet.

Hytta er viktig som samlingssted for klubbens eldre garde, som møter fast på dagtid både tirsdager og torsdager. Det vises til rapport fra Gubbegjengen.

Klubben har inngått en avtale med Telenor om framføring av en ny fiberkabel hengt opp i våre lysstolper fra Demma til TV masta. Erstatningsbeløpet på kr 138 000 er inntektsført som en ekstraordinær inntekt i 2013.

Leieavtale Høiåstomta

Styret har inngått en fornyet leieavtale på Høiåstomta. Tomteområdet er blitt utvidet fra ca 11 til 46 daa. Avtalen løper i 49 år fra og med 2014. Den nye avtalen gir i tillegg klubben mulighet for utvidet parkering på grunneiers område.

Ny lysløype og skianlegg Høiås

Det er innvilget spillemidler til bygging av lysløype på Høiås-platået, lengde 2,8 km. Den følger traseen til den gamle 2km løypa og er i tillegg blitt utvidet med ei sløyfe sør for hytta. Første del av denne lysløypa ble åpnet den 20 desember 2012. I løpet av sommeren og høsten har lysstolper blitt satt opp rundt hele løypa, traseen blitt utvidet og all vegetasjon fjernet. I tillegg har løse masser blitt skrapet vekk langs størstedelen av løypa (det gjenstår en strekning sør for TV masta). Det har blitt drenert og kjørt på pukk og subus. Det gjenstår å legge et topplag, men først må påførte masser sette seg. Regnskap for spillemidler er innlevert og kommunalt tilskudd utbetalt før årsskiftet.

Det er mulighet for å benytte et område for akebakke nær hytta.

Lysløyper, skispor, skilting og barmarkspreparering

Vinteren 2013 var igjen en svært dårlig skivinter.

Det har vært utført barmarkspreparering og rydding langs lysløypene.

Ny løypemaskin er blitt innkjøpt, den ankom Høiås 7 dager inn på det nye året. Her har Sparebankstiftelsen Halden vært meget imøtekommende og innvilget et tilskudd på kr 320 000. I tillegg vil det bli søkt om spillemidler via Skiforbundet.

Høiåstunet

Arbeidet med å bygge aktivitetsløype i tilknytting til tunet nærmer seg avslutting. Mange apparater er allerede tatt i bruk av både barn og unge.

**Kunstsnøanlegget**

Tistedalen Friluftslag overtok i 2012 driften av kunstsnøanlegget ved Ertebakken. Halden SK ønsker å være med videre som en støttespiller økonomisk og har bidratt med kr 12 000 i 2013. Dette sikrer klubbens rettigheter til å bruke anlegget til organisert virksomhet. I januar 2013 ble det etter initiativ fra Skiklubben arrangert et skikurs for barn i regi av Skiforeningen. Vi støttet våre medlemmer med redusert deltakeravgift og kjøpte også inn en del skilek utstyr.

**Kart og arrangement**

Høiåsmarka –Asak. Her har Harald Lundhaug gjort seg ferdig med synfaring. I etterkant har Morten Dalby gått over kartet og fjernet hjelpekurver for å bedre lesbarheten. Kartet har nå blitt meget bra. Utgiftene i år er dekket på regnskap for 2013, siden dette ikke er et spillemiddelprosjekt.

Vicent Coupat har tegnet et sprintkart rundt Strupe.

Iddefjordsfjella Sør, området Buer Prestebakke ble godkjent som spillemiddel prosjekt. Budsjett 750.000,- 25 km2. Deler av området fra Buer til Prestebakke er foreslått som langdistanseterreng til verdenscupen i juni 2015. Det er inngått en avtale med Leif Roger Hultgren og Morten Berglia om karttegning av flere områder.

Store arrangement

SOL hadde i år hovedansvaret for Norwegian Spring (Vårspretten / Vårstafetten/ Solrenningen) som ble avviklet fra Varteig skole. Løpsleder var Tom Wahlgren fra SOL med Svend Arne Ytterbøl som assisterende. Et meget bra gjennomført løp. I tillegg ble det arrangert Pre-O fra Varteig skole på lørdag og i Sponvika på søndag. For dette arrangementet hadde Halden SK hele ansvaret.

Sykkelrittet Landegrensen ble avviklet for andre gang siste helga i mai. Mål var lagt også i år til Høyskolen på Remmen. Deltakerantallet var rundt 700 om lag på samme nivå som fjoråret.

Grenserittet første helg i august var igjen en suksess med over 7000 startende første helg i august.

Klubben har av NOF blitt tildelt 2 av løpene i World Cup 2015, andre runde. De øvrige to løp går i hhv Lysekil og Uddevalla. Arrangementet vil fungere som prøve VM for den svenske arrangørene av VM 2016 i Strømstad.

Prosjekt ”Merking av Grenserittløypa”

Turkartet ”Grenserittet” ble utgitt i mai 2012. Målestokk 1:50 000 og ekvidistanse 20 m. Kartet dekker nesten hele Halden og Strømstad kommuner, deler av Skjeberg og Tanum. De planlagte informasjon tavler som viser ruter for sykling, vandring og kano er nå satt opp. På tavlene finnes det qr koder hvor man med en smart telefon kan laste ned turforslag etc. Klubben har mottatt støtte fra Grensekomiteen til prosjektet. Spillemiddelregnskap er innlevert kommunen.

**Sportslig innsats**

Det har vært en god sportslig sesong for Halden SK hvor høydepunktet er VM gullet i stafett med Mari Fasting og Anne Margrethe Hausken Nordberg på de siste etappene.

Individuelt er det blitt NM gull til Emil Wingstedt, Olav Lundanes, Magne Dæhli, Mari Fasting, Anne Margrethe Hausken Nordberg (2) og Martin Jullum i Pre-O

I stafett vant damene NM gull, ble nummer 2 både i Tiomila og Jukola. Herrene tok 2 plassen i Tiomila. Og ikke minst vant hele klubben 25 manna til slutt.

Nevnes bør også ungdommenes 5. plass i Tiomila

Vi viser ellers til en fyldig beretning fra O-gruppa og UFO-gruppa.

Hovedtrener i orientering

Eva Jurenikova har vært engasjert i 40% stilling, fra oktober er det justert opp til 70% stilling. Kenneth Buch og Tore Sandvik har hatt prosjektengasjement med arbeidsoppgaver rettet mot de store stafettene.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| **Medlemstall** Medlemstallet pr 31.12.13 var 750 . | | | |  | |  | |  | |  |  | | |  | |  | |  | |  | |  | |  |  |
|  | |  | **2008** | **2009** | | **2010** | | **2011** | | **2012** | | | **2013** |  | |  | |  | |  | |  | |
|  | | Totalt | 693 | 750 | | 762 | | **757** | | **798** | | | **750** |  | |  | |  | |  | |  | |
| Voksne | | Menn | 305 | 307 | | 312 | | 306 | | 312 | | | 529 |  | |  | |  | |  | |  | |
|  | | Kvinner | 164 | 174 | | 185 | | 193 | | 203 | | |  |  | |  | |  | |  | |  | |
| Barn og ungdom | | Gutter 0-16 år | 123 | 158 | | 142 | | 128 | | 141 | | | 221 |  | |  | |  | |  | |  | |
|  | | Jenter 0-16 år | 101 | 111 | | 123 | | 130 | | 142 | | |  |  | |  | |  | |  | |  | |

Dette er en økning i antall voksne medlemmer på 14 fra 2012. Antall barn har gått ned, men det skyldes antakelig manglende registrering av barn som har begynt på barneidrettsskolen i høst.

I løpet av året har 5 av våre medlemmer gått bort.

Medlemskontingenten er kr 300,- pr voksen og kr 150,- pr barn. I tillegg har vi en aktivitetsavgift og badstueavgift på kr 400 for alle aktive medlemmene.

**Samarbeidspartnere for året 2013:**

Sparebank Halden 1) / Eiendomsmegler1

Aktivum AS

Kynningsrud AS

AF Bygg Østfold AS

IFE Halden

Communicate AS

Jensen & Scheele AS

Inkubator Halden / Halden NCE Smart Energy

Norske Skog Saugbrugsforeningen ASA

Gerisale Multitrade

Interoptik AS

Halden Bad og Treningssenter (Spenst)

Halden Arbeiderblad

Trimtex AS

Leif Grimsrud AS

Kaserna

Thon-Hotell

Sandberg Maskin

Nordby Supermarket

***Vi takker alle våre samarbeidspartnere for god støtte og godt samarbeid gjennom året!***

Halden 17. januar 2014

Styret i Halden Skiklubb

# Øivind Holt